Jo vaig al metge\nDe vegades la vida fa mal. No té per què ser un mal agut, sinó una molèstia, un cert neguit. Quan la cosa es complica, el que és insuportable és l’absència de dolor, així com de plaer i d’il·lusió, i de desig, i de qualsevol sentiment. Si el malestar es físic, sols anar al metge. Si és mental, costa més, per motius diversos. El primer és el tabú. No se’ns educa per parlar de les emocions, ni per anomenar allò que ens espanta tant. És difícil demanar ajuda quan no tens clar el que et passa, ni hi ha revisions anuals d’aquest tipus. T’estimes més esquivar segons quins diagnòstics, pel que puguin pensar els altres.\nLlavors apaivagues el mal amb solucions aparentment fàcils que no requereixen explicacions –fàrmacs, alcohol–. Tapes el problema i l’agreuges. Igual que amb el cos, la malaltia mental pot donar-se arran d’un mal gest, o de portar massa càrrega, o d’un cop, o per tot al mateix temps. D’alguna manera, anar al psicòleg és com anar al físio: et posa les coses a lloc, treu nusos i mals hàbits, t’ensenya a prendre postures adequades perquè les adquirides no empitjorin la teva estabilitat. Pots sortir-ne fet pols, perquè aquell recol·locar-te ha sonat, cracrac, i ha descobert parts de tu que ni tan sols sabies que existien.\nAnar al psicòleg és com anar al físio: et posa les coses a lloc, treu nusos i mals hàbits\nPerò ha estat un dolor controlat, que reconforta passada una estona i enforteix la teva salut, malgrat que fins ara et considerassis molt fort per suportar el problema sense afrontar-lo. Això evita que et trenquis. Al marge de la por que fa acostar-se al dolor i reconèixer-lo, una altra de les excuses per no fer teràpia és l’econòmica. Encara que el sistema d’emergències mèdiques de la Generalitat ha pri- mat la detecció precoç d’alteracions mentals greus amb una sessió única, perquè cap entrada quedi desatesa, el seguiment posterior es complica si no és mitjançant la consulta privada, fora de l’abast de moltes butxaques.\nL’assistència psicològica continuada no hauria de ser un luxe, sinó una prioritat. Quan Íñigo Errejón va plantejar al Congrés un augment de professionals de la psicologia a la sanitat pública, un diputat se’n va fotre cridant-li: “Ves al metge!”. Les xarxes s’ompliren de testimonis conscients de com és d’essencial i urgent una bona salut mental, amb el hashtag #yovoyalmedico. No sé què hauria estat de mi si no anàs a teràpia des de fa dos anys. Però no vull ser una privilegiada, sinó una pacient més que necessita ajuda i la va demanar, i no té pudor d’explicar-ho. Com hauríem de poder fer tots, pel bé de la nostra vida.


Carxofes a la planxa | CUINAR ÉS FÀCIL\n02/05/2013 per cuinaresfacil\nFa molts dies que no escric cap recepta, ni el menú setmanal, ni cap vídeo…\nEspero tornar a agafar el ritme…\nAvui us presento una recepta molt fàcil de fer i molt gustosa, unes carxofes a la planxa. La carxofa és una hortalissa estacional que trobem principalment els mesos de més fred, a l’hivern. Aporta una gran quantitat de propietats nutritives i el seu consum és molt saludable.\nCarxofes (per saber si una carxofa és fresca o no, l’haurem d’estrènyer amb la mà, a prop de l’oïda, i si sentim un cruixit voldrà dir que és fresca).\nAgafem les carxofes i les tallem del tronc i una mica de les puntes, traient les fulles que sobrin i finalment les partim per la meitat.\nA una planxa, amb el foc no gaire fort, posem oli d’oliva i les carxofes amb el cor cara amunt.\nPosem sal i pebre i un rajolí d’oli d’oliva per sobre.\nLes anem tombant però tenint en compte que quan les posem amb el cor cap avall, les deixarem poca estona i tornarem a tombar. Les carxofes s’hauran de coure per fora. Aquest pas el farem tantes vegades com calgui fins que veiem que estan gairebé cuites.\nQuan ja gairebé les tenim cuites, tirem una mica d’all i julivert per sobre amb un altre rajolí d’oli, les tombem que es cogui una mica l’all (encara que caigui no passa res perquè el que quedarà és el gust).\nTornem a girar i llestes per menjar.\nCategory: bio, entrant, recepta facil, verdura\nCrema pastissera »\nOne thought on “Carxofes a la planxa”\n16/05/2015 a les 13:40


Urbanisme informa de les línies d'ajuda del Pla Renhata per a la rehabilitació d'habitatges\nLa regidora d'Urbanisme de l'Ajuntament d'Altea, Imma Orozco, ha informat sobre les noves línies d'ajuda per a la rehabilitació i renovació d'habitatges de la Conselleria d'Habitatge, Obres Públiques i Vertebració del Territori a través del seu pla "Renhata". Com ha indicat l'edil d'àrea, aquestes ajudes estan destinades a les actuacions de conservació i millora de la seguretat i de l'accessibilitat i també el lloguer de l'habitatge i lloguer jove.\nTot un ampli programa d'ajudes que es pot consultar des de la pròpia web municipal i en https://renhata.es/es i que podran ser sol·licitades fins al pròxim 15 de maig.\nImma Orozco ha recordat que "l'Ajuntament d'Altea forma part de la xarxa OIR, en la qual col·laborem amb la Conselleria en l'aposta per la rehabilitació com a motor econòmic i per millorar les condicions de vida de la ciutadania. Per això també podran informar-se en la nostra Oficina d'Atenció al Ciutadà -planta baixa de l'Ajuntament- ".\nLa responsable de l'àrea d'Urbanisme ha explicat que "es tracta de posar a l'abast de la ciutadania tota la informació sobre els plans que promou la Conselleria en matèria de rehabilitació i dels quals es poden beneficiar una gran quantitat d'immobles del nostre poble. Tenim molt clar que la rehabilitació té un paper fonamental en la reactivació del sector de la construcció al nostre poble".\nImma Orozco ha detallat que podrà ser beneficiària d'aquestes subvencions qualsevol persona física, que siga propietària, usufructuària o arrendatària d'un habitatge. Les obres hauran d'estar finalitzades en el moment de la sol·licitud de les ajudes i les mateixes s'hauran d'haver iniciat amb posterioritat al dia 1 de gener de 2018 i haver finalitzat entre el 2 de juliol de 2018 i el 15 de maig de el 2019.\nPer finalitzar, Orozco anima la ciutadania que haja realitzat obres de millora en els seus habitatges susceptible d'accedir a aquesta convocatòria a informar-se a les dependències municipals o a través de les webs http://www.renhata.es/va.


AMICS DE COANER: 2018\nCONCERT A COANER\nEls colors dels arbres de tardor aquests dies estan esplèndids! Us convidem a veure’ls ben de prop. I ho farem informant-vos d’un concert singular, dins del cicle d’Espurnes Barroques.\nAquest festival ens donarà l’oportunitat d’escoltar una formació extraordinària, en un concert divertit i interessant, que es clourà amb un tast de vins i formatges. Tindrà una durada de 55 minuts.\nEn el programa i en el retall d’El Salí que us adjuntem hi trobareu força informació per tal que vegeu el tipus d’acte que us presentem.\nFeu córrer la veu i feu-ho saber a tots els amics de la bona música i de Coaner!\nPublicat per Junta a 12:25 Cap comentari:\nPublicat per Junta a 12:35 Cap comentari:\nEl proper diumenge, 10 de juny, dintre dels actes que ESPURNES BARROQUES te programades entre maig i juny, podrem gaudir al santuari de Coaner de l'actuació de QUEBRADO BARROCO tocant peces de F. Couperin, J.M. Leclair, C.P.E Bach i J.S. Bach.\nL'acte no està organitzat per Amics de Coaner, però comptarà amb el nostre suport. Començarà a les 11.30 h i consistirà en visita, concert i tast.\nMés tard, els actes continuaran al Poble Vell de Súria.\nPunxa aquí per accedir-hi a la pàgina d'espurnesbarroques.cat\nPublicat per Junta a 5:16 Cap comentari:


Una torre que l’Abat de Montserrat va fer volar\nCoordenades: 41º 36′ 31″ N 1º 50′ 41″ E\nUbicació: A Monistrol de Montserrat, sobre una cruïlla, de la c-55 (Manresa-Abrera). Seguint la carretera que va al Monestir de Montserrat. Una mica més endavant d’aquesta cruïlla, en una corba cap a la dreta, trobem a l’esquerra l’indicatiu: un cartell de senderisme –color verd– que diu: GR 5/96. El camí és de fàcil accés i ens dirigeix a peu de la torre.\nLa Bestorre és, donada la redundància, una torre. Possiblement de guaita i control, envers possibles atacs a la muntanya de Montserrat. També és anomenada La Torre de Monistrol i, en l’actualitat, està declarada com a Bé Cultural d’Interès Nacional (BECIN). El turó on es posiciona (196 metres) rep, concretament, el mateix nom que la torre (ICGC). No obstant, ens posicionem dins el topònim Collcabiró, més àmpliament.\nSegons investigacions de diverses fonts, la seva construcció (o com veurem després reconstrucció) deu arrencar del s.IX, en època de fronteres i temps de la Marca Hispànica. Aquesta torre formava part d’una xarxa de més torres, amb funció de protecció parroquial i de vilatans del terme, però també com a símbol d’ostentació i domini sobre el territori. La Bestorre, rep aquest darrer nom, després de les reformes fetes al s. XV. Ordenada pel prior Vicent de Ribes l’any 1408 i erigida sobre una primitiva atalaia islàmica, del s. VIII-IX. (Argaiz – 1677)\nUn tema curiós i fruit de vaitot, són les diferents interpretacions en l’existència d’una segona torre (en temps musulmans) a l’altra vessant del riu Llobregat. Ambdues amb visió directa entre elles. Aquesta, segons algunes fonts en ruïnes i oblidada, es situaria prop de la capella de Sant Antolí i era anomenada com “Torre de Guadvachet”. (Benet Ribas -1735-1812).\nLa seva planta és circular i està construïda amb escaires de pedra tallada i lligats amb morter (sorra gruixuda i calç). La disposició dels blocs és horitzontal. Únicament es conserva un fragment dempeus, en un estat molt maltret. Hi ha un altre cos, més curt, que es troba sostingut sobre aquest primer, fet que l’ha salvat de l’enderroc total. Els murs tenen un gruix de 1.50 m, més 20 cm de sòcol exterior a la part baixa. Per l’interior trobem una banqueta de fonamentació. Aquesta es troba adossada al mur i té unes mides d’uns 80 cm d’amplada. El diàmetre intern és de 4.80 m i l’extern 6.80 m (7.20 m a la socolada).\nAquesta torre, i com les torres “agermanades” dels voltants, la “suposada i desapareguda” Torre de Guadvachet (sant Antolí), la Torrota de Vacarisses o la Torrota quadrada de l’Obac, devia tenir un ús de guaita i avís estret entre elles. Però lluny de la història escrita pels “guanyadors”, la dinàmica informativa fora una idea originària del món musulmà.\nPassat el temps de la reconquesta, aquestes torres perden el sentit originari i passen a ser de la mà del clergat, una estratègia de vigilància de camins terrestres o fluvials. No hi ha documentació concreta, però de segur, la seva disposició permetia un perfecte control visual de pas sobre el “Pont gòtic” de Monistrol de Montserrat. Un pont, bastit a partir del 1317, que salvaguardava i comunicava els dos costats del Llobregat i facilitava el pelegrinatge cap al monestir en aquest punt. Resistir fins a 1939 i fou restaurat després de ser malmès durant la guerra civil.\nLa Bestorre va patir els infortunis de curts de mira i va ser destruïda, per voladura, durant la Guerra Successió (1702-1713). L’Abat de Montserrat durant (1713-1717), Manuel Marrón, la va fer volar, per por que els partidaris de Carles d’Àustria la fessin servir a favor seu. Les noves autoritats van destruir també, totes les edificacions militars que no estiguessin sota domini miliar del rei d’ocasió. Es volia evitar, a tota costa, una nova revolta de la resistència. I des de llavors que manté l’aspecte actual.\nPD: Recordem que Catalunya, com la restes d’estats de la Corona d’Aragó, es van decantar a favor de l’arxiduc Austríac, en termes generals durant la Guerra de Succesió. Els clergues catalans, en conjunt, es va veure el decantament cap al bàndol austriacista. Però també va haver-hi un posicionament obertament filipista, d’una part de l’alt clergat català. Sobretot en aquells càrrecs ocupats per clergues no catalans, llevat d’alguns casos concrets. (Afirmació que tinc gosadia de dir, per la realitat que em toca viure. Però sóc conscient que darrere el sentit “generalització i populista”, de les meves paraules, que poder dóna peu a pensar, podríem matissar i filar més prim…en una bona tertúlia)


Vila-real commemora els 500 anys de la reforma protestant - À Punt\nVila-real commemora els 500 anys de la reforma protestant\nLa ciutat serà l’scenari de la clausura d’aquesta commemoració.\nL’acte commemora el naixement del moviment protestant a Europa / Ajuntament de Vila-real\nVila-real es convertirà aquest diumenge en l’escenari de la clausura de la commemoració dels 500 anys de la reforma protestant, que es va complir el passat 31 d’octubre de 2017 i que al llarg de tot un any ha presentat nombrosos actes de celebració en tot el país.\nAmb aquesta celebració es vol posar de manifest la persecussió a què han estat sotmeses al llarg de la història aquelles persones que han practicat la religió protestant. Així prendrà la paraula una dona de Vila-real que va estar molt perseguida durant els anys 60 a la província de Castelló per pertànyer a l’Esglèsia evangèlica. També es realitzaran càntics i es farà una marxa a peu des de la plaça Major fins a la plaça del Rei en Jaume I de Vila-real.\nA més, en l‘acte es rememoraran les 95 tesis que va penjar en l'any 1517 el precursor del protestantisme, Martí Luter, a la ciutat alemanya de Wittenberg i en les quals es mostrava molt crític sobre els preceptes imposats pel catolicisme.


Canadell té pressa, per a què? – El Republicà\nEscrit el juny 26, 2020 per Redacció\nCanadell té pressa, per a què?\nCanadell empresa la ANC a liderar el moviment social per la independència. Deixa els partits de banda i pot ser es cregui que per fer la independència no es necessiten els polítics ni els partits i amb la ANC ja n’hi ha prou.\nTambé caldria aclarir si aquest senyor espera aconseguir amb el suport de la ANC que vol coliderar Canadell amb la possibilitat efectiva d’esdevenir president de la Generalitat. Pensaria repetir Canadell el mateix joc unipersonal de CDC organitzant el moviment al voltant d’una personalitat?.\nEstà per escriure el futur de Catalunya i el viratge que han fet o han de fer els partits polítics per superar l’actual situació de semi postració que permet dir que la legislatura està esgotada.\nCanadell igual pensa beneficiar-se dels errors i febleses dels partits i dirigents actuals. Però no pensa que aquest és el mateix camí que va voler recórrer en Graupera amb les seves primàries, restant vots als demés i quedant-se sense recorregut.\nCanadell té una feina a fer a la Cambra de Comerç i en el sector empresarial que ha d’animar a defensar el projecte independentista i garantir que podem sortir endavant si som capaços tots plegats de canviar les coses.\nEl camí de sortida no ens el posen fàcil, ni ens permetran trencar amb un Estat que disposa de tota l’estructura agressiva que no es va depurar ni reestructurar amb el canvi i reforma del 1976, podent haver-ho fet.\nHem derivar primer a establir uns acords o pactes i obrir vies en els que l’empresariat català hi té una part molt important com motor econòmic. Canadell, en lloc de voler ara la presidència de la Generalitat ha d’assumir el lloc que li ha tocat en aquesta tasca, fent d’ariet per la independència en lloc de voler presentar-se per presidir un sistema autonòmic que només es pot canviar i superar amb gestió i feina política i mobilització social.\n← El negociet de les comissions\nEl bloc de la ruptura →


Data del document 29/06/2018\nNúmero del document EMC/1500/2018\nNúmero de control 18183092\nBase 4 de l'Annex I Modalitat A: procediment Equitat modificada per RESOLUCIÓ EMC/2506/2018, de 25 d'octubre, per la qual es modifica la Resolució EMC/1500/2018, de 29 de juny, per la qual s'estableixen, per al curs acadèmic 2018-2019, els procediments de l'acreditació del tram de renda familiar i de les beques Equitat per a la minoració dels preus dels crèdits dels estudis universitaris i l'acreditació de caràcter econòmic a l'efecte de formalitzar la matrícula com a becari o becària condicional (ref. BDNS 406107).\ncost de l'educació (142)\nassignació per a estudis (525)\nRESOLUCIÓ EMC/1500/2018, de 29 de juny, per la qual s'estableixen, per al curs acadèmic 2018-2019, els procediments per a l'obtenció de l'acreditació del tram de renda familiar i de les beques Equitat per a la minoració dels preus dels crèdits dels estudis universitaris i l'acreditació de caràcter econòmic a l'efecte de formalitzar la matrícula com a becari o becària condicional (ref. BDNS 406107).\nLa Llei 7/2001, de 31 de maig (DOGC núm. 3407, de 12.6.2001), crea l'Agència de Gestió d'Ajuts Universitaris i de Recerca (AGAUR) com a entitat de dret públic que ajusta la seva actuació al dret privat, amb personalitat jurídica pròpia, plena capacitat d'obrar i patrimoni propi per a l'acompliment de les seves funcions.\nL'article 11 dels Estatuts de l'AGAUR, aprovats pel Govern de la Generalitat de Catalunya mitjançant el Decret 168/2002, d'11 de juny, disposa que correspon al Consell de Direcció aprovar les convocatòries de beques i subvencions, així com resoldre-les. Aquestes facultats s'han delegat, en data 5 de desembre de 2002, al president o presidenta de la Comissió Executiva d'Ajuts Universitaris (CEAU).\nAteses les consideracions anteriors,\nS'estableix, per al curs acadèmic 2018-2019, el procediment per a l'obtenció de l'acreditació del tram de renda familiar i de les beques Equitat per a la minoració dels preus públics dels crèdits dels estudis universitaris i l'acreditació de caràcter econòmic a l'efecte de formalitzar la matrícula com a becari o becària condicional, d'acord amb el que preveu l'annex d'aquesta Resolució.\nAquesta Resolució exhaureix la via administrativa i pot ser objecte de recurs potestatiu de reposició davant el president o presidenta de la CEAU en el termini d'un mes des de l'endemà de la seva publicació al Diari Oficial de la Generalitat de Catalunya (DOGC), d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé de recurs contenciós administratiu davant els jutjats contenciosos administratius de Barcelona, en el termini de dos mesos des de l'endemà de la seva publicació al DOGC, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.\nAquesta convocatòria regula dos procediments:\nModalitat A: obtenció d'una acreditació del tram de renda familiar i concessió d'una beca Equitat per a la minoració dels preus dels crèdits ordinaris per a estudiants de les universitats públiques de Catalunya i de la Universitat Oberta de Catalunya, i dels centres adscrits enumerats a la base 2.1.b) per al curs 2018-2019. D'ara endavant, aquesta modalitat s'anomena “procediment Equitat”.\nModalitat B: obtenció d'una acreditació de caràcter econòmic a l'efecte exclusiu de formalitzar la matrícula sense el pagament previ dels preus públics dels serveis acadèmics (condició de becari o becària condicional), adreçada als estudiants que vulguin sol·licitar una beca de caràcter general convocada pel ministeri competent en aquesta matèria per al curs acadèmic 2018-2019. D'ara endavant, aquesta modalitat s'anomena “procediment MATRC”.\nI Modalitat A: procediment Equitat\n1.1 L'objecte d'aquest procediment consisteix en l'obtenció d'una acreditació del tram de renda familiar i d'una beca Equitat per a la minoració dels preus públics dels crèdits ordinaris per a estudiants de les universitats públiques de Catalunya, de la Universitat Oberta de Catalunya i dels centres adscrits enumerats a la base 2.1.b) per al curs 2018-2019.\n1.2 Per a les persones que sol·licitin el tram de renda i la beca Equitat, l'AGAUR emet, primer, l'acreditació del tram de la renda familiar, que s'ha de descarregar des de l'apartat “Tràmits” del web de la Generalitat de Catalunya (<http://tramits.gencat.cat>). Aquesta acreditació té un valor exclusivament informatiu i, per si sola, no genera cap dret a la beca Equitat.\n1.3 Per obtenir la beca Equitat amb la minoració associada al tram 1 de renda familiar, cal haver sol·licitat la beca de caràcter general convocada pel ministeri competent en aquesta matèria per al curs acadèmic 2018-2019, adreçada a estudiants que cursin estudis postobligatoris. En cas que l'estudiant tingui el domicili familiar al País Basc, està obligat a sol·licitar la beca de caràcter general de la seva comunitat autònoma.\nAquest apartat no és aplicable en cas que la presentació de la sol·licitud de la beca Equitat sigui posterior al termini de presentació de sol·licituds de les beques de caràcter general i en el cas de les persones sol·licitants que formalitzin la primera matrícula del curs 2018-2019 amb posterioritat al 15 d'octubre de 2018.\n1.4 La resolució de la beca Equitat es fa un cop s'han comprovat els requisits i es determina, si escau, el percentatge de minoració dels preus públics dels crèdits ordinaris de què l'estudiant s'ha matriculat per primera vegada. D'acord amb el que preveu el Decret pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2018-2019, una part dels ingressos recaptats per les universitats amb la nova política de preus iniciada el curs 2012-2013 es destina a les beques Equitat.\n—2 Requisits generals\n2.1 Poden sol·licitar l'acreditació del tram de renda familiar i la beca Equitat per a la minoració del preu dels crèdits ordinaris dels estudis universitaris les persones que compleixin els requisits següents:\na) Matricular-se per primera vegada dels crèdits d'un ensenyament conduent a l'obtenció d'un títol universitari oficial de grau o màster habilitant impartit en un centre propi d'una de les universitats següents:\nb) Matricular-se dels estudis esmentats en un dels centres que consten en aquest apartat, sempre que siguin aplicables els preus públics que estableix el Decret pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2018-2019.\n- Institut Nacional d'Educació Física (INEFC), centre adscrit a la Universitat de Barcelona\n- Institut Nacional d'Educació Física (INEFC), centre adscrit a la Universitat de Lleida\n- Escola d'Enginyeria d'Igualada (EEI), centre adscrit consorciat a la Universitat Politècnica de Catalunya.\nc) Matricular-se per primera vegada dels crèdits d'un ensenyament conduent a l'obtenció d'un títol universitari oficial de grau a la Universitat Oberta de Catalunya.\nd) Tenir nacionalitat espanyola o de qualsevol estat membre de la Unió Europea. Pel que fa als ciutadans de la Unió Europea o els seus familiars, beneficiaris dels drets de lliure circulació i residència, han de tenir la condició de residents o acreditar que l'estudiant o les persones que el mantenen són treballadors per compte propi o d'altri.\nAquests requisits s'han de complir el 31 de desembre de 2017.\n2.2 Queden excloses d'aquest procediment les persones que vulguin cursar uns estudis de grau i estiguin en possessió d'alguna titulació universitària oficial del mateix nivell o d'un de superior o que compleixin els requisits legals per obtenir-la, llevat que l'hagin obtingut en centres no coberts pel sistema públic de finançament.\nQueden excloses d'aquest procediment les persones que vulguin cursar uns estudis de màster habilitant i estiguin en possessió d'alguna titulació universitària oficial del mateix nivell o d'un de superior o que compleixin els requisits legals per obtenir-la, llevat que l'hagin obtingut en centres no coberts pel sistema públic de finançament.\n—3 Requisits econòmics per al càlcul del còmput de la renda familiar\nEls trams de renda familiar i el patrimoni corresponents a l'exercici 2017, així com els càlculs que s'efectuen per a la seva determinació, es detallen a l'apartat IV d'aquest annex.\n—4 Percentatge de minoració dels preus dels crèdits ordinaris dels estudis universitaris\n4.1 Per a les persones que sol·licitin una beca Equitat per a la minoració dels preus públics dels crèdits ordinaris dels estudis universitaris, es calcula el percentatge de minoració d'acord amb el que preveu l'apartat IV d'aquest annex i, en tot cas, està subjecte a les disponibilitats pressupostàries.\nEn cas que se superi la disponibilitat pressupostària prevista per a un tram de renda o més, el criteri de prelació és la renda familiar.\n4.2 En cas que l'estudiant obtingui diverses de les bonificacions que estableix el decret pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2018-2019, les universitats han d'aplicar, primer, les altres bonificacions i, en últim lloc, la minoració de la beca Equitat.\n—5 Tramitació de sol·licituds\n5.1 Un cop finalitzat el termini de presentació de sol·licituds, l'AGAUR ha d'informar les universitats, per mitjà del sistema informàtic habilitat a aquest efecte, de les sol·licituds procedents dels seus centres.\nLes universitats, mitjançant el sistema informàtic corresponent, han de facilitar a la Secretaria d'Universitats i Recerca la informació necessària per determinar els ingressos recaptats addicionalment, d'acord amb el que preveu el decret pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2018-2019, i per resoldre la beca Equitat per determinar el percentatge de minoració dels preus públics dels crèdits ordinaris dels estudis universitaris.\nL'AGAUR ha de vetllar per l'equilibri en el sistema universitari i per l'anivellament correcte en la distribució dels fons.\n5.2 Per a les persones que sol·licitin la beca Equitat, l'AGAUR ha d'informar les universitats del resultat corresponent, per tal que les universitats apliquin el percentatge de minoració en la darrera fase de pagament de la matrícula. D'acord amb el que preveu el decret pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2018-2019, en cas que l'import superi el que ha abonat l'estudiant, la universitat l'hi ha de retornar, d'acord amb la normativa vigent.\n5.3 L'acreditació del tram de renda familiar es pot consultar per mitjà de l'apartat “Tràmits” del web de la Generalitat de Catalunya (<http://tramits.gencat.cat>). La beca Equitat per a la minoració dels preus públics dels crèdits ordinaris es notifica a les persones sol·licitants mitjançant la publicació de la resolució corresponent al tauler electrònic de l'Administració de la Generalitat de Catalunya (<https://seu.gencat.cat/ca/informacio-publica.html>).\nEl tram de renda familiar es comença a acreditar un cop l'AGAUR disposi de les dades de renda de l'exercici fiscal 2017.\n5.4 Es poden dictar resolucions parcials a mesura que es tramitin les sol·licituds.\n—6 Programa de contingència per causes econòmiques sobrevingudes\nAmb posterioritat al termini de presentació de sol·licituds i abans de la resolució del procediment, l'AGAUR ha d'atendre les peticions de les persones interessades que al·leguin una situació econòmica i familiar durant el curs 2018-2019 afectada per una causa excepcional sobrevinguda i degudament justificada que pugui comportar l'atorgament de la beca, amb la finalitat de garantir l'accés en igualtat de condicions al sistema universitari de Catalunya, de manera que cap persona amb mèrits suficients no quedi exclosa dels estudis per raons econòmiques. En aquests casos, es tenen en compte, preferentment, els col·lectius més vulnerables.\n—7 Comissió d'incidències\nEs pot crear una comissió per resoldre qualsevol incidència que sorgeixi en el marc d'aquest procediment. Aquesta comissió ha de vetllar per l'aplicació correcta del principi d'equitat, per tal de garantir que ningú quedi fora de la universitat per qüestions econòmiques. Amb aquesta finalitat, pot valorar també les causes sobrevingudes en la situació econòmica i familiar que al·leguin les persones sol·licitants.\nLa comissió estarà formada per dos representants de la Secretaria d'Universitats i Recerca, dos representants de l'AGAUR, dos representants de les universitats públiques catalanes, el secretari o secretària del Consell Interuniversitari de Catalunya o la persona en qui delegui aquesta tasca i un representant del Consell de l'Estudiantat de les Universitats Catalanes (CEUCAT).\n—8 Termini de resolució\n8.1 Abans de la resolució de la beca Equitat, la persona interessada pot consultar l'acreditació del tram de renda familiar i disposar-ne mitjançant el portal “Tràmits” de la Generalitat de Catalunya i pot presentar les al·legacions que consideri que s'han de tenir en compte en el moment d'emetre la resolució de la beca.\nPer tal de fer-ne més difusió, i a efecte informatiu, es pot consultar la llista de sol·licitants que han obtingut l'acreditació del tram de renda al lloc web de l'AGAUR.\n8.2 El termini màxim per emetre una resolució sobre aquest procediment és de dos mesos, comptadors des de l'endemà de la finalització del termini de presentació de sol·licituds. Transcorregut aquest termini sense resolució expressa, s'entén que el silenci és negatiu.\nContra la resolució de les beques Equitat per a la determinació del percentatge de minoració dels preus dels crèdits ordinaris es pot interposar, en el termini d'un mes a comptar de l'endemà de la seva publicació al tauler electrònic de l'Administració de la Generalitat de Catalunya, un recurs potestatiu de reposició davant el president o presidenta de la CEAU, d'acord amb el que preveuen els articles 123 i 124 de la Llei 39/2015, d'1 d'octubre, del procediment comú de les administracions públiques; o bé directament un recurs contenciós administratiu davant el jutjat contenciós administratiu de Barcelona corresponent en el termini de dos mesos a comptar de l'endemà de la seva publicació al tauler electrònic de l'Administració de la Generalitat de Catalunya, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.\nLa minoració del preu públic dels crèdits ordinaris dels estudis universitaris (beca Equitat) és incompatible amb les beques de caràcter general convocades pel ministeri competent en aquesta matèria per al curs acadèmic 2018-2019, amb les exempcions totals a les quals es pugui acollir l'estudiant per al pagament de la matrícula universitària, i amb altres beques i subvencions que atorguin les comunitats autònomes o altres institucions amb la mateixa finalitat. Pel que fa a les persones que obtinguin diverses beques, s'entendrà que renuncien a la beca Equitat a favor de qualsevol de les altres beques i subvencions.\nEn el supòsit que les exempcions o les bonificacions als preus públics siguin parcials, es pot atorgar l'ajut sempre que la quantitat atorgada pels diferents ajuts i exempcions no superi l'import total dels crèdits ordinaris matriculats per primera vegada. En aquests casos, la minoració de la beca Equitat s'aplica una vegada deduïdes les exempcions i les bonificacions corresponents.\nTambé és incompatible la minoració dels preus públics dels crèdits ordinaris matriculats per primera vegada quan l'estudiant cursi simultàniament estudis en diferents universitats; en aquest cas, s'aplica la minoració de la matrícula més favorable per a l'estudiant.\nII Modalitat B: procediment MATRC\n1.1 L'objecte d'aquest procediment consisteix a obtenir una acreditació de caràcter econòmic a l'efecte exclusiu de formalitzar la matrícula sense el pagament previ dels preus públics dels serveis acadèmics (condició de becari o becària condicional), adreçada als estudiants que vulguin sol·licitar la beca de caràcter general convocada pel ministeri competent en aquesta matèria per al curs acadèmic 2018-2019.\n1.2 Aquest procediment és aplicable a tots els estudiants que es matriculin d'un ensenyament que condueix a l'obtenció del títol oficial de grau i de màster universitari d'un centre propi d'una universitat pública de Catalunya.\n—2 Requisits per obtenir l'acreditació MATRC\n2.1 Per obtenir una acreditació que permeti a l'estudiant matricular-se amb la condició de becari o becària condicional cal acreditar el compliment dels requisits econòmics que detalla l'apartat IV d'aquest annex.\n2.2 L'obtenció de l'acreditació no comporta el dret a la beca de caràcter general que convoqui el ministeri competent en aquesta matèria per al curs acadèmic 2018-2019, que està condicionada a la seva sol·licitud i al compliment del que prevegi la convocatòria corresponent. Això inclou que es revisi novament que es compleixen els requisits econòmics.\n2.3 Tenir nacionalitat espanyola o de qualsevol estat membre de la Unió Europea. Pel que fa als ciutadans de la Unió Europea o els seus familiars, beneficiaris dels drets de lliure circulació i residència, han de tenir la condició de residents o acreditar que l'estudiant o les persones que el mantenen són treballadors per compte propi o d'altri.\n—3 Termini per emetre l'acreditació MATRC\nEl termini per emetre l'acreditació és de 10 dies, aproximadament, a partir de la presentació de la sol·licitud, llevat que s'hagi d'esmenar.\n—4 Resolució i notificació\nL'AGAUR emet aquesta acreditació, que s'ha de presentar en el moment de formalitzar la matrícula, on ha de constar, si escau, el compliment dels requisits econòmics a l'efecte de quedar exempts de l'abonament dels preus públics pels serveis acadèmics en el moment de formalitzar la matrícula.\nNo obstant això, les universitats poden tenir en compte la resta de requisits que preveu la convocatòria de beques de caràcter general convocades pel ministeri competent en aquesta matèria per al curs acadèmic 2018-2019 a l'hora de formalitzar la matrícula sense el pagament dels preus públics dels serveis acadèmics corresponents. Així mateix, la universitat també pot tenir en compte el seu calendari i els requisits de matriculació o la normativa interna per donar validesa a l'acreditació.\nEl resultat de l'acreditació es notifica a les persones sol·licitants per mitjà de l'apartat “Tràmits” del web de la Generalitat de Catalunya (<https://web.gencat.cat/ca/tramits/>).\nAl final del període de matriculació, es publica al web de l'AGAUR la llista de sol·licitants que han obtingut l'acreditació.\n—5 Contingut i efectes de l'acreditació\nEl contingut mínim de l'acreditació és el següent:\na) Les dades identificatives de la persona titular.\nb) La valoració del compliment de les dades econòmiques.\nc) La validesa de l'acreditació.\nd) Els recursos que s'hi poden interposar en contra.\nL'obtenció de l'acreditació no comporta el dret a la beca de caràcter general que convoqui el ministeri competent en aquesta matèria, que està condicionada a la seva sol·licitud i al compliment del que prevegi la convocatòria corresponent.\nL'acreditació fa constar els recursos que s'hi poden interposar en contra. La presentació d'un recurs no eximeix l'estudiant de fer efectiu el pagament dels preus públics dels serveis acadèmics, sens perjudici de la resolució posterior del recurs.\nLa denegació de la beca de caràcter general per al curs 2018-2019 comporta la desestimació del recurs que s'hagi interposat contra l'acreditació, sens perjudici dels recursos que s'hi puguin interposar en contra.\nIII Disposicions comunes a les modalitats A i B\n1.1 La sol·licitud l'ha de presentar la persona interessada per via electrònica per mitjà de l'apartat “Tràmits” del web de la Generalitat de Catalunya (<http://web.gencat.cat/ca/tramits/>) seguint les instruccions que s'hi preveuen.\n1.2 Les persones que signin les sol·licituds per mitjans telemàtics s'han d'autenticar mitjançant els sistemes de signatura electrònica admesos per la seu electrònica de la Generalitat de Catalunya per a tràmits de nivell mitjà, d'acord amb els criteris establerts per l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.\n1.3 En cas que la persona sol·licitant no disposi de cap sistema d'identificació dels acceptats per la seu electrònica, un cop emplenada la sol·licitud electrònicament i adjuntada per via electrònica la documentació exigida, l'AGAUR comprovarà mitjançant la Plataforma d'Integració i Col·laboració Administrativa (PICA) les dades identificatives de la persona sol·licitant. En cas que aquesta comprovació no sigui possible, es requerirà a la persona sol·licitant que presenti la documentació identificativa corresponent.\n1.4 En el supòsit d'interrupció per circumstàncies accidentals del funcionament de la seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, que ha d'indicar els registres presencials on es pot presentar la documentació alternativament i ha d'informar dels efectes d'aquesta interrupció del funcionament en el còmput de terminis. No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.\n1.5 Les persones sol·licitants poden presentar còpies digitalitzades dels documents d'acord amb el que preveu l'article 28 de la Llei 39/2015, d'1 d'octubre, del procediment administratiu comú de les administracions públiques.\n1.6 En tot cas, és aplicable el que estableix l'article 16.4 de la Llei 39/2015, d'1 d'octubre, esmentada.\n1.7 L'AGAUR pot requerir, en qualsevol moment de la tramitació, la documentació que consideri necessària per acreditar la concurrència dels requisits. La manca d'aportació de la documentació requerida en el termini legalment previst té les conseqüències que preveu la normativa vigent.\n1.8 Les comunicacions es fan preferentment per mitjans electrònics sempre que la persona interessada ho consenti en la sol·licitud. Així mateix, l'usuari pot entrar a l'apartat “Tràmits” del web de la Generalitat de Catalunya sempre que vulgui i revisar la situació del seu expedient.\nPer accedir a l'expedient de l'apartat “Tràmits” del web de la Generalitat de Catalunya, cal introduir l'identificador (ID) que es genera en presentar la sol·licitud.\n1.9 Les actuacions d'aquest procediment que requereixin una notificació a les persones sol·licitants es faran públiques al tauler electrònic de l'Administració de la Generalitat de Catalunya al web <https://seu.gencat.cat/ca/informacio-publica.html> i, a títol informatiu, també es podran consultar per mitjà de l'apartat “Tràmits” del web de la Generalitat de Catalunya (<http://web.gencat.cat/ca/tramits/>) i al lloc web de l'AGAUR.\nEn cas que calgui esmenar la sol·licitud, s'ha de notificar a la persona interessada mitjançant la publicació al tauler electrònic de l'Administració de la Generalitat de Catalunya d'una diligència del director executiu o directora executiva amb la relació de la documentació bàsica i la documentació no bàsica que cal esmenar. La diligència n'ha d'indicar els motius i s'hi ha de fer constar que, en cas de no esmenar la sol·licitud, pel que fa a la documentació bàsica, en el termini de 10 dies comptadors des de l'endemà de la publicació de la diligència corresponent al tauler electrònic de l'Administració de la Generalitat de Catalunya, s'entendrà que les persones sol·licitants desisteixen de la seva sol·licitud, d'acord amb el que disposa l'article 68 de la Llei 39/2015, d'1 d'octubre, esmentada.\nLa documentació requerida s'ha de presentar per mitjà de l'apartat “Tràmits” del web de la Generalitat de Catalunya.\n1.10 La presentació de la sol·licitud comporta la plena acceptació d'aquesta tramitació.\n1.11 La presentació de la sol·licitud comporta que s'autoritza l'AGAUR a obtenir i contrastar les dades necessàries de la persona sol·licitant i dels membres computables de la unitat familiar amb els organismes públics, les universitats o el centre d'estudis d'ensenyament superior que correspongui en cada cas i, en especial, amb l'Agència Estatal d'Administració Tributària (AEAT), el cadastre o qualsevol altra Administració, amb l'objectiu de resoldre satisfactòriament aquest procediment.\nEn cas que hi hagi dificultats tècniques que impedeixin o dificultin la cessió de dades, es poden requerir els documents necessaris a la persona sol·licitant.\n1.12 La presentació de la sol·licitud comporta que s'autoritza l'AGAUR a posar a disposició de les universitats públiques de Catalunya i de la Universitat Oberta de Catalunya el resultat d'aquests procediments a l'efecte de dur a terme les accions corresponents.\n1.13 Únicament es pot presentar una sol·licitud dins del termini de presentació de sol·licituds.\n1.14 L'AGAUR ha de fer difusió d'aquest procediment mitjançant el seu lloc web, així com el web <http://universitats.gencat.cat/ca/inici/> i altres canals habilitats a aquest efecte; n'ha de facilitar informació a les universitats públiques de Catalunya i ha de dur a terme qualsevol iniciativa amb la finalitat de garantir que la informació arriba a tots els estudiants.\n—2 Dades de caràcter personal\nLes dades facilitades per les persones sol·licitants i els membres que formen la unitat familiar seran incorporades al sistema de tractament titularitat de l'AGAUR amb l'objectiu de gestionar i resoldre la concessió de l'acreditació del tram de renda i de la beca Equitat, de conformitat amb el que exposa aquest procediment, i seran tractades de manera lícita, lleial, transparent, adequada, pertinent, limitada, exacta i actualitzada, en compliment del que disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades).\nAquestes dades es conservaran durant el termini estrictament necessari per complir amb la finalitat esmentada, respectant en tot cas el que determini aquest procediment i la normativa d'arxivament aplicable. L'AGAUR certifica que ha implementat les mesures tècniques i organitzatives recollides al Reglament (UE) 2016/679 esmentat per tal de garantir la seguretat i la integritat de les dades de caràcter personal incloses als fitxers i evitar-ne l'alteració, la pèrdua i el tractament o l'accés no autoritzats.\nL'AGAUR ha de comunicar les dades de les persones sol·licitants al Departament d'Empresa i Coneixement perquè pugui exercir la seva potestat de control de la gestió de l'AGAUR com a entitat adscrita a aquest Departament. També es poden produir comunicacions de determinades dades a terceres entitats de l'àmbit públic o privat, sigui perquè la intervenció d'aquestes entitats en el decurs del procés de gestió de l'ajut pot resultar necessària perquè es resolgui correctament o perquè està prevista en alguna norma amb rang de llei.\nMentre la part interessada no comuniqui el contrari, s'entendrà que les seves dades no han estat modificades i que es compromet a notificar a l'AGAUR qualsevol variació.\nLes persones sol·licitants poden exercir els drets d'accés, rectificació, limitació de tractament, supressió i oposició al tractament de les seves dades o exercir-ne el dret a la portabilitat adreçant-se per escrit al registre de l'AGAUR (passeig de Lluís Companys, 23, 08010 Barcelona), a l'adreça electrònica <lopd.agaur@gencat.cat> o al delegat de Protecció de Dades de l'AGAUR, Microlab Hard, SL (c/ de Santiago Rusiñol, 8, local 11, 08750 Molins de Rei), a l'adreça electrònica <lopd@microlabhard.es>. Cal adjuntar-hi una fotocòpia del DNI o signar el correu electrònic amb una signatura electrònica reconeguda. En cas de disconformitat amb el tractament, les persones sol·licitants també tenen dret a presentar una reclamació davant l'Autoritat Catalana de Protecció de Dades.\n3.1 La diligència d'esmenes (base 1.9) i la resolució de la beca Equitat es notifiquen mitjançant la publicació al tauler electrònic de l'Administració de la Generalitat de Catalunya. Aquesta notificació substitueix la notificació individual i té els mateixos efectes. Per tal de fer-ne més difusió, i a efecte informatiu, es pot consultar el resultat de la resolució a la pàgina web de l'AGAUR.\n3.2 Pel que fa a la resta d'actes administratius que es dictin amb relació a aquest procediment, i d'acord amb el que preveu la Llei 39/2015 esmentada, les persones que hi estiguin interessades poden sol·licitar la notificació electrònica d'aquests actes. Les persones interessades a rebre les notificacions electròniques ho han d'autoritzar expressament mitjançant el formulari normalitzat de sol·licitud que incorpora l'autorització esmentada.\n—4 Termini de presentació de sol·licituds\nEl termini de presentació de sol·licituds resta obert des de l'endemà de la publicació d'aquesta Resolució al DOGC fins al dia 15 d'octubre de 2018.\nEn el cas del procediment Equitat, es poden establir terminis extraordinaris de presentació de sol·licituds, amb la publicació prèvia al DOGC de la resolució corresponent, per poder emetre les acreditacions del tram de renda familiar o establir el percentatge de minoració del preu dels crèdits ordinaris acadèmics matriculats per primera vegada el curs 2018-2019.\n—5 Carència de dades necessàries\n5.1 En cas que l'AEAT no disposi de dades tributàries sobre algun membre de la unitat familiar de la persona sol·licitant, en el procediment Equitat és la persona sol·licitant qui ha d'aportar informació fefaent sobre la situació econòmica de la seva renda i el seu patrimoni; en cas contrari, es denegarà la minoració dels preus públics dels serveis acadèmics. En el procediment MATRC, s'entendrà que no s'ha pogut acreditar el compliment dels requisits econòmics.\n5.2 Així mateix, en cas que hi hagi dificultats tècniques que impedeixin o dificultin a l'AEAT la cessió de les dades, en el procediment Equitat es pot requerir a la persona sol·licitant que presenti el certificat resum de la declaració anual de l'IRPF o el certificat d'imputacions dels membres computables de la família. En el procediment MATRC, s'entendrà que no s'ha pogut acreditar el compliment dels requisits econòmics.\n—6 Control de l'administració\n6.1 L'ocultació de qualsevol font de renda o element patrimonial en el procediment Equitat dona lloc a la denegació de la minoració dels preus públics dels serveis acadèmics, a la modificació de la resolució o al retorn de la minoració efectuada. En el procediment MATRC, s'entendrà que no s'ha acreditat el compliment dels requisits econòmics.\n6.2 Per intensificar el control que eviti el frau en les declaracions, l'AGAUR pot determinar que es produeix l'ocultació amb qualsevol prova i, en particular, mitjançant les dades de què disposi qualsevol altre òrgan de les administracions públiques. En aquests casos, en el procediment Equitat aquest fet dona lloc a la denegació de la minoració dels preus públics dels serveis acadèmics, a la modificació de la resolució o al retorn de la minoració efectuada. En el procediment MATRC, s'entendrà que no s'ha acreditat el compliment dels requisits econòmics.\n6.3 En el conjunt de circumstàncies que concorrin en cada cas concret, si es pot apreciar l'existència de falsejament dels requisits necessaris per a la concessió de la minoració dels preus públics dels serveis acadèmics o l'ocultació de les circumstàncies que n'haurien determinat la negació, en aquests supòsits, es denegarà la minoració dels preus públics dels serveis acadèmics, es modificarà la resolució o s'acordarà el reintegrament de la minoració efectuada.\n6.4 Així mateix, en el conjunt de circumstàncies que concorrin en cada cas concret, si es pot apreciar l'existència de falsejament dels requisits necessaris per emetre una acreditació amb valoració positiva o l'ocultació de les circumstàncies que haurien determinat la manca de compliment dels requisits econòmics, l'AGAUR emetrà una acreditació en què s'entendrà que no s'ha pogut acreditar el compliment d'aquests requisits econòmics. També es poden modificar acreditacions ja emeses.\n6.5 Si es detecta l'existència d'unitats familiars que justifiquen uns ingressos que objectivament estan per sota del seu llindar de despeses, si no acrediten els mitjans de vida dels quals disposen (pensions, ajuts socials, etc.), aquest fet dona lloc a la denegació de la minoració dels preus públics dels serveis acadèmics, a la modificació de la resolució o al retorn de la minoració efectuada. En el procediment MATRC, s'entendrà que no s'ha pogut acreditar el compliment d'aquests requisits econòmics. També es poden modificar acreditacions ja emeses.\n6.6 Si es detecten dades contradictòries entre les situacions declarades per a la beca Equitat i altres beques, es revisarà de nou la sol·licitud presentada per a la beca Equitat i es podrà denegar la minoració dels preus públics dels serveis acadèmics, modificar la resolució o acordar el reintegrament de la minoració efectuada.\n—7 Unitat competent per a la gestió i la instrucció\nL'AGAUR actua com a unitat de gestió i instrucció i eleva la proposta de resolució a l'òrgan competent corresponent.\n—8 Òrgan competent per a la resolució del procediment\nEl Consell de Direcció de l'AGAUR i, per delegació, la Comissió Executiva d'Ajuts Universitaris (CEAU) o el seu president o presidenta, segons l'Acord del Consell de Direcció de 5 de desembre de 2002 (Resolució UNI/73/2003, de 14 de gener, DOGC núm. 3808, de 27.1.2003).\nIV Càlcul del llindar de renda familiar i de patrimoni\n—1 Membres computables\n1.1 Per al càlcul de la renda i patrimoni familiar a l'efecte d'aquest procediment, seran membres computables els pares i, si escau, el tutor o la persona encarregada de la guarda i custòdia del menor, els quals tindran la consideració de sustentadors principals de la família. També seran membres computables la persona sol·licitant, els germans solters menors de 25 anys que convisquin al domicili familiar el 31 de desembre de 2017, o els més grans de 25 anys, quan es tracti de persones amb discapacitat física, psíquica o sensorial, així com els ascendents dels pares que justifiquin que resideixen al mateix domicili que els anteriors amb el certificat municipal de convivència corresponent.\n1.2 En cas de divorci o separació legal o de fet dels pares, no tindrà consideració de membre computable el que no convisqui amb la persona sol·licitant de la beca. No obstant això, si escau, tindrà la consideració de membre computable i sustentador principal el nou cònjuge, la parella registrada o no o la persona unida per una relació anàloga, les rendes i patrimoni de la qual s'afegiran dins el còmput de la renda i el patrimoni familiars. Així mateix, tindrà la consideració de membre computable la persona amb ingressos propis que, a la data referida, convisqui al domicili amb la persona sol·licitant quan no hi hagi relació de parentiu i no es pugui justificar un lloguer de pis compartit.\nQuan el règim de custòdia dels fills sigui el de custòdia compartida o no estigui regulat, es consideraran membres computables el pare i la mare de la persona sol·licitant, els fills comuns i els ascendents del pare i la mare que justifiquin que resideixen al mateix domicili que els anteriors mitjançant el certificat municipal corresponent.\n1.3 En els supòsits en què la persona sol·licitant sigui un menor en situació d'acollida, s'aplicarà a la família d'acollida tot el que disposen els paràgrafs anteriors. Quan es tracti d'una persona major d'edat, tindrà la consideració de no integrada a la unitat familiar a aquests efectes, sempre que hagin canviat les circumstàncies familiars i aquest fet s'acrediti degudament.\n1.4 En el cas de persones sol·licitants que constitueixin unitats familiars independents, es consideraran membres computables i sustentadors principals la persona sol·licitant i el seu cònjuge, la parella (registrada com a tal o no) i, si escau, la persona amb la qual estigui unida per una relació anàloga. També seran membres computables els fills, si n'hi ha, que visquin al mateix domicili.\n1.5 En els casos en què la persona sol·licitant al·legui independència familiar i econòmica, sigui quin sigui el seu estat civil, haurà d'acreditar documentalment aquesta circumstància, que disposa de mitjans econòmics propis suficients que permeten aquesta independència, així com la titularitat o el lloguer del seu domicili que, a tots els efectes, serà el que l'alumne habiti durant el curs acadèmic.\nEn el procediment Equitat, si la persona sol·licitant no justifica degudament aquests aspectes, se n'exclourà la sol·licitud. En el cas del procediment MATRC, s'entendrà que no s'ha pogut acreditar el compliment dels requisits econòmics.\nNo obstant això, es podrà modificar la sol·licitud i calcular la renda i el patrimoni familiar a l'efecte d'aquest procediment, incloent-hi els membres descrits als apartats 1.1, 1.2 i 1.4 d'aquesta disposició.\n1.6 A l'efecte d'aquest procediment, s'entén per relació anàloga la que compleix els requisits que disposa la Llei 25/2010, de 29 de juliol, del llibre segon del Codi civil de Catalunya, relatiu a la persona i la família, així com qualsevol altra relació afectiva assimilable, encara que no compleixi el requisit que estableixen els apartats a), b) i c) de l'article 234.1.a) de la Llei 25/2010, de 29 de juliol, esmentada.\n1.7 En els casos en què algun dels membres de la unitat familiar tingui domicili fiscal al País Basc o a la Comunitat Foral de Navarra, s'ha de presentar una fotocòpia de la declaració de la renda o certificats d'imputacions i del cadastre corresponents a l'any 2017 de tots els membres que formen la unitat familiar.\n1.8 No s'accepten canvis en el nombre de membres computables de la unitat familiar llevat que es justifiqui adequadament aquesta modificació.\n—2 Càlcul de renda familiar\n2.1 En el cas del procediment Equitat, la renda familiar s'obté per agregació de les rendes de l'exercici 2017 de cadascun dels membres computables de la unitat familiar que hagin obtingut ingressos de qualsevol naturalesa, que es calcula segons el que s'indica als paràgrafs següents i de conformitat amb la normativa reguladora de l'impost sobre la renda de les persones físiques (IRPF).\nEn el cas del procediment MATRC, la renda familiar s'obté per agregació de les rendes de l'exercici 2016 de cadascun dels membres computables de la unitat familiar que hagin obtingut ingressos de qualsevol naturalesa, que es calcula segons el que s'indica als paràgrafs següents i de conformitat amb la normativa reguladora de l'impost sobre la renda de les persones físiques (IRPF).\n2.2 Per determinar la renda dels membres computables que hagin presentat la declaració de l'IRPF, es procedeix de la manera següent:\nPel que fa al procediment Equitat, primer se suma la base imposable general amb la base imposable de l'estalvi, excloent-ne els saldos nets negatius dels guanys i les pèrdues patrimonials de 2013 a 2016, i el saldo net negatiu dels rendiments del capital mobiliari de 2013 a 2016, que s'ha d'integrar a la base imposable de l'estalvi.\nI, quant al procediment MATRC, se suma la base imposable general amb la base imposable de l'estalvi, excloent-ne els saldos nets negatius dels guanys i les pèrdues patrimonials de 2012 a 2015, i el saldo net negatiu dels rendiments del capital mobiliari de 2012 a 2015, que s'ha d'integrar a la base imposable de l'estalvi.\nSeguidament, d'aquest resultat, se'n resta la quota resultant de l'autoliquidació.\n2.3 Per determinar la renda dels membres computables que obtinguin ingressos propis i no hagin presentat la declaració de l'IRPF, se segueix el procediment descrit al paràgraf anterior i, del resultat obtingut, se'n resten les despeses a compte efectuades.\nEl càlcul de la renda familiar s'ha de fer en tots els ingressos dels diferents membres de la unitat familiar; tanmateix, en el cas dels membres que no siguin la persona sustentadora principal o el seu o la seva cònjuge o persona unida per una relació anàloga, només s'hi suma el 50% de l'import resultant de la renda corresponent.\nUn cop obtinguda la renda familiar, es procedeix a fer-hi les deduccions següents:\na) En el cas de famílies nombroses: 525,00 (cinc-cents vint-i-cinc) euros per cada germà o germana, incloent-hi la persona sol·licitant, que convisqui al domicili familiar en el cas de famílies nombroses de categoria general, i 800,00 (vuit-cents) euros si es tracta de famílies nombroses de categoria especial. La deducció aplicable a la persona sol·licitant és de 2.000,00 (dos mil) euros quan aquesta està afectada per un grau de discapacitat igual o superior al 65%. Quan la persona sol·licitant sigui la titular de la família nombrosa, les quantitats assenyalades seran computables en relació amb els fills o les filles que la formin.\nb) Aplicació exclusiva en el procediment d'Equitat. En el cas de famílies monoparentals: 525,00 (cinc-cents vint-i-cinc) euros per cada germà o germana, incloent-hi la persona sol·licitant, que convisqui al domicili familiar en el cas de famílies monoparentals de categoria general, i 800,00 (vuit-cents) euros si es tracta de famílies monoparentals de categoria especial. La deducció aplicable a la persona sol·licitant és de 2.000,00 (dos mil) euros quan està afectada per un grau de discapacitat igual o superior al 65%. Quan la persona sol·licitant sigui la titular de la família monoparental, les quantitats assenyalades seran computables en relació amb els fills o les filles que la formin.\nEn el cas de famílies monoparentals en què, aplicant la deducció que preveu l'apartat anterior, no es produeixi una variació en el tram de renda familiar, s'aplicarà automàticament el tram de renda inferior, llevat que la seva renda familiar se situï en el tram 6.\nEn el procediment Equitat, si una família està en possessió del títol de família nombrosa i del títol de família monoparental, només s'aplicarà la deducció del títol més favorable a la persona sol·licitant i no seran acumulables.\nc) 1.811,00 (mil vuit-cents onze) euros per cada germà o germana o fill o filla de la persona sol·licitant, o la mateixa persona sol·licitant, que estiguin afectats per una disminució, legalment qualificada, de grau igual o superior al 33%. Aquesta deducció serà de 2.881,00 (dos mil vuit-cents vuitanta-un) euros quan la disminució sigui de grau igual o superior al 65% i de 4.000,00 (quatre mil) euros en cas que sigui la mateixa persona sol·licitant l'afectada per la discapacitat de grau igual o superior al 65%.\nd) 1.176,00 (mil cent setanta-sis) euros per cada germà o germana, inclosa la persona sol·licitant, menor de 25 anys que cursi estudis universitaris i que resideixi fora del domicili familiar, quan siguin dos o més els germans estudiants amb residència fora del domicili familiar per raó d'estudis universitaris.\ne) Es deduirà el 20% de la renda familiar quan la persona sol·licitant sigui òrfena absoluta i menor de 25 anys.\n—3 Càlcul i llindars de patrimoni familiar\nS'assignarà el tram 6 en el procediment Equitat i s'entendrà que no es compleixen els requisits econòmics en el procediment MATRC, sigui quina sigui la renda familiar calculada segons els articles anteriors, quan els elements indicatius del patrimoni del conjunt dels membres computables de la família superin els llindars següents:\n3.1 Elements patrimonials\na) La suma dels valors cadastrals de les finques urbanes que pertanyin a la unitat familiar, excloent-ne l'habitatge habitual, no pot superar la quantitat de 42.900,00 (quaranta-dos mil nou-cents) euros. En el cas dels municipis en què la data d'efecte de l'última revisió cadastral sigui entre l'1 de gener de 1990 i el 31 de desembre de 2002, es multipliquen els valors per 0,49. En cas que la data de la revisió esmentada sigui posterior al 31 de desembre de 2002, els valors cadastrals es multipliquen pels coeficients següents:\nPer 0,43, els revisats el 2003.\nPer 0,37, els revisats el 2004.\nPer 0,30, els revisats el 2005.\nPer 0,26, els revisats el 2006.\nPer 0,25, els revisats el 2007 i el 2008.\nPer 0,26, els revisats el 2009.\nPer 0,28, els revisats el 2010.\nPer 0,30, els revisats el 2011.\nPer 0,32, els revisats el 2012.\nPer 0,34, els revisats el 2013.\nPer 0,36, els revisats el 2014 i el 2015.\nPer 0,36, els revisats el 2016.\nPer 0,36, els revisats el 2017.\nEn el cas dels municipis situats a la Comunitat Foral de Navarra, el valor cadastral es multiplica per 0,5.\nb) La suma dels valors cadastrals de les construccions situades en finques rústiques, exclòs el valor cadastral de la construcció que constitueixi l'habitatge habitual de la família, no pot superar els 42.900 (quaranta-dos mil nou-cents) euros. Es podran aplicar a les construccions esmentades els coeficients multiplicadors, en funció de l'any en el qual s'hagués efectuat l'última revisió cadastral que estableix l'apartat a) anterior.\nc) La suma dels valors cadastrals de les finques rústiques, excloent-ne el valor cadastral de la construcció que constitueixi l'habitatge habitual, que pertanyin a la unitat familiar no pot superar la quantitat de 13.130,00 (tretze mil cent trenta) euros per cada membre computable de la unitat familiar.\nd) La suma dels rendiments nets reduïts del capital mobiliari més els saldos nets positius de guanys i pèrdues patrimonials de la unitat familiar, excloent-ne les subvencions rebudes per l'adquisició o la rehabilitació de l'habitatge habitual i, si escau, la renda bàsica d'emancipació, no pot superar els 1.785,00 (mil set-cents vuitanta-cinc) euros en el procediment Equitat i 1.700,00 (mil set-cents) euros en el procediment MATRC. Les dades que es valoren a aquest efecte són les que consten a l'AEAT.\nNo es tindran en compte a l'efecte del que preveu aquest apartat els premis en metàl·lic o en espècie obtinguts per la participació en jocs, concursos, rifes i combinacions aleatòries fins a un límit de 1.500,00 (mil cinc-cents) euros. Els guanys patrimonials derivats dels premis esmentats es computen d'acord amb la normativa de l'IRPF.\nAquests elements indicatius del patrimoni es computen d'acord amb el que disposa la normativa de l'impost sobre la renda de les persones físiques pel seu valor el 31 de desembre de 2017 (procediment Equitat) i pel seu valor el 31 de desembre de 2016 (procediment MATRC).\n3.2 Quan siguin diversos els elements indicatius de patrimoni descrits en els apartats anteriors de què disposin els membres computables de la família, es calcularà el percentatge de valor de cada element respecte al llindar corresponent. El llindar de la suma dels percentatges referits no pot ser superior a 100.\n3.3 Llindars d'activitats econòmiques\nQuan es comprovi que la suma dels ingressos següents obtinguda pel conjunt dels membres computables de la família superi els 155.500,00 (cent cinquanta-cinc mil cinc-cents) euros:\na) Ingressos procedents d'activitats econòmiques en estimació directa o en estimació objectiva.\nb) Ingressos dels membres computables procedents d'una participació, igual o superior al cinquanta per cent, en activitats econòmiques desenvolupades a través d'entitats sense personalitat jurídica o qualsevol altra mena d'entitat jurídica, un cop aplicat el percentatge de participació als ingressos totals de les activitats.\n3.4 A l'efecte del còmput del valor dels elements patrimonials descrits als apartats anteriors, s'ha de deduir el 50% del valor dels elements patrimonials que pertanyin a qualsevol membre computable de la família, excloent-ne la persona sustentadora principal i el seu o la seva cònjuge o la persona unida per una relació anàloga.\n—4 Trams de renda familiar\n4.1 Nombre de membres de la unitat familiar\nRendes superiors o superació d’algun llindar de patrimoni (article 3 de l’apartat IV)\nA partir del vuitè membre cal incrementar el tram de renda familiar computable en 3.391 (tres mil tres-cents noranta-un) euros per cada nou membre.\nEl tram 0 correspon als estudiants que compleixen els requisits generals, econòmics i acadèmics que estableixi el ministeri competent en aquesta matèria.\nEl tram 1 correspon als estudiants que únicament compleixen els requisits econòmics que estableixi el ministeri competent en aquesta matèria\nPer al procediment MATRC, s'entén que s'ha pogut acreditar el compliment dels requisits econòmics dels estudiants que estiguin situats als trams 0 o 1 i que no superin algun dels llindars de patrimoni (article 3 de l'apartat IV).\n—5 Percentatge de minoració en funció del tram de renda, subjecte a les disponibilitats pressupostàries per a la beca Equitat. S'aplica en els percentatges següents:\n5.1 Percentatge de minoració en el preu dels crèdits ordinaris matriculats per primera vegada en estudis de grau, cursats a les universitats públiques catalanes i centres descrits a la base 2.1.b):\nTram 0 (beca del ministeri)\n5.2 Percentatge de minoració en el preu dels crèdits ordinaris matriculats per primera vegada en estudis de màster habilitant, cursats a les universitats públiques catalanes:\n5.3 Percentatge de minoració en el preu dels crèdits ordinaris matriculats per primera vegada en estudis de grau, cursats a la Universitat Oberta de Catalunya:\n—6 Altres disposicions\nEn cas que, un cop publicada la convocatòria de beca de caràcter general convocada pel ministeri competent en aquesta matèria per al curs acadèmic 2018-2019, el càlcul dels requisits econòmics sigui substancialment modificat, es pot adaptar l'annex IV a aquests nous càlculs si es considera adequat, prèvia publicació al DOGC.


Ajuntament d'Esparreguera - Catàleg de tràmits\nBenvinguts al web de l'Ajuntament d'Esparreguera - Divendres 27/11/2020\nSol·licitud alta app esparreguera ciutat\nTots els tràmits es poden iniciar telemàticament a través del formulari online d'instància general quan no existeixi un formulari web específic per a aquest tràmit.\nCaldrà adjuntar a la instància telemàtica la instància específica i la documentació requerida per a aquest tràmit concret, que trobareu en aquesta mateixa plana dins de la secció de Documents a descarregar.\nAbans d'annexar la documentació descarregada a la instància telemàtica s'haurà de signar electrònicament necessàriament aquella documentació que estigui en format pdf, en el camp corresponent a la firma electrònica. Per a la resta de documentació annexa s'adjuntarà en format word, i es considerarà vàlida la informació continguda en el moment de presentació de la instància telemàtica.\nIniciar tramitació en línia\nEl portal APP ESPARREGUERA CIUTAT és un recurs que ofereix l'Ajuntament amb un doble objectiu, oferir informació en temps real de l'actualitat i dels recursos municipals, i alhora promocionar la ciutat i el comerç associat. Esparreguera ciutat és un eficaç servei de comunicació que ofereix informació en temps real, i serveis contrastats per a residents i visitants, on i quan siguin requerits.\nPreus per gaudir del servei:\nUbicació on té lloc el servei:\nOficina d'Atenció Ciutadana (OAC).\nAdreça: Plaça de l'Ajuntament, 1 (Planta d'accés a l'Ajuntament).\nHorari dins el que té lloc el servei:\ncal demanar cita prèvia:\nDe dilluns a dijous, de 2/4 de 9 del matí a 2/4 de 3 de la tarda\nDivendres, de 2/4 de 9 del matí a 2 del migdia\nCondicions per gaudir del servei:\nPer donar-se d'alta a l'APP s'ha de tenir un comerç a la vila.\nProcediment que ha de fer el ciutadà per gaudir del servei:\nPresencialment a l’OAC\n-Qui el pot demanar:\nLa persona interessada o afectada pel tràmit o bé un/a representant degudament autoritzat/da o acreditat/da.\n-Quan es pot demanar:\n-Termini de resolució:\nEn una setmana seran donats d'alta a l'APP\n-Documents que cal aportar:\nLa sol·licitud d'alta APP Esparreguera ciutat degudament complimentada.\nA continuació podeu descarregar els documents específics relacionats amb el tràmit:\nSIAE_SIC_AE0265_Document_Alta_App_Municipal_v2.doc (doc 326 KB)


09:00 -12:00 29 maig 2022\nLa Carrera de Creu Roja torna al Passeig de l’Albereda enguany. La cita esportiva serà diumenge que ve 29 de maig a les 9:00 hores i represa un traçat de cinc quilòmetres al llarg de grans espais de la ciutat de València, plantejat per a aficionats al running i públic familiar.\nLa carrera compta amb recorregut de cinc quilòmetres en modalitat running o marxa nòrdica, assequible per a diferents públics i nivells. L’esdeveniment, que tindrà lloc el 29 de maig, partirà del Passeig de l’Albereda a les 9:00 hores i transcorrerà per les grans avingudes de València i la part superior del llit del riu Túria. L’eixida i línia de meta se situaran en el Passeig de l’Albereda, creuarà el Pont d’Aragó per a prolongar-se pel Passeig de la Ciutadella fins al Pont del Real, per a dirigir-se després pel carrer General Elío fins a l’Av. Blasco Ibáñez, i culminar des de l’Av. d’Aragó fins al Passeig de l’Albereda.\nEl diumenge 29 de maig se celebrarà la novena edició d’un 5K cent per cent solidari\nLa 9a edició de la Carrera de Creu Roja compta amb el suport destacat des de la seua primera edició de Caixa Popular, i de Levante-EMV i Superdeporte com a mitjans oficials.\nSkoda JR Valle tornarà a acollir la Fira del Corredor en les seues instal·lacions de la c/ Tomàs de Montañana 3 durant el divendres 27 a la vesprada i el dissabte 28. Entre les empreses que patrocinen l’esdeveniment s’incorporen Serunion i Industrias Alegre.\nLa Carrera compta amb serveis per a totes les persones participants com a borsa del corredor, animació i altres serveis gràcies al suport de nombroses entitats i empreses que se sumen a aquest projecte 100% solidari.\nValència recupera la Carrera Cruz Roja després de dos anys d’absència\nLa inscripció de la Carrera consta d’una quota única de 7 euros per a totes les persones participants a través de la web cruzroja.es/carrerasolidariapopular. L’objectiu és recaptar fons per als projectes d’Inclusió Social que Creu Roja duu a terme a la ciutat de València, principalment l’Atenció a persones en situació d’extrema vulnerabilitat i els projectes d’infància en dificultat social.\nRespecte a les aportacions de productes, l’organització habilitarà espais en la Fira del Corredor i línia d’eixida per a donacions d’aliments no peribles i productes d’higiene infantil. La cita comptarà amb animació i serveis per a totes les persones participants.\nEixida en el Passeig de l'Albereda, aproximadament a l'altura del número 27\nAssemblea Local de Cruz Roja a València


Nova edició de les Beques Internacionals de la Fundació Botín | Bonart\nNova edició de les Beques Internacionals de la Fundació Botín\nLa Fundació Botín llança una nova edició de les seves Beques Internacionals d’Arts Plàstiques i de les seves Beques de Comissariat d’Exposicions i Gestió de Museus. Es tracta de la XXVI i la XIV edició d’aquests programes de suport, el termini per a formalitzar les sol·licituds finalitza el 4 i l’11 de maig respectivament, i que estan dirigits a promoure la investigació i la formació especialitzada en l’àmbit artístic.\nLes Beques d’Arts Plàstiques de la Fundació Botín es destinen tant a la formació com al desenvolupament de projectes personals i de recerca, l’àmbit d’interès sigui la creació artística (no treballs teòrics). Artistes de qualsevol nacionalitat poden concórrer a les vuit ajudes convocades, si bé dues d’elles s’adrecen prioritàriament a artistes espanyols menors de 30 anys que vulguin traslladar-se a l’estranger per continuar el seu treball, estudi o estada en residència.\nCadascuna d’aquestes beques, amb una durada prevista de 9 mesos, comprèn una dotació econòmica de 23.000 euros i una assegurança de viatges i accident en cas de necessitar desplaçament a un país diferent del de residència. Des de la seva posada en marxa el 1994, 192 artistes han rebut aquest ajut que actua com a element dinamitzador de l’art emergent i representa un suport per a aquells artistes que volen desenvolupar un projecte d’investigació artística.\nAquest ajut es completa amb l’exposició Itineraris, en la qual els artistes mostren els treballs realitzats durant la beca, així com amb el catàleg que l’acompanya, l’objectiu és proporcionar major visibilitat als artistes i els seus projectes. El proper 13 de març, el Centre Botín obre al públic la mostra Itineraris XXIV, en la qual es reuneix el treball realitzat pels becaris de la convocatòria 2016-2017 i que es podrà visitar fins el 3 de juny de 2018.\nEtiquetes: Fundació Botín · Fundació Botín de Santander


El Carme de Reus buscarà 10.000 euros per fer el Pepitu i l'Eudald gegants\nEs repartiran adhesius per difondre el projecte.\nL’AVV obre 100 guardioles per recordar dos antics dinamitzadors del barri\nActualitzada 29/10/2019 a les 22:50\nL’Associació de Veïns L’Harmonia del Carme ha posat en marxa una iniciativa per construir dos gegants: el del Pepitu de l’Arena i el de l’Eudald, «antics veïns i dinamitzadors del barri que van ser molt importants en la història del Carme i de la ciutat» durant el segle passat.\nPer això, l’AVV activarà fins a 100 guardioles que s’ubicaran repartides als establiments comercials de Reus i a través de les quals espera recollir els «10.000 euros que són necessaris per fer els dos gegants».\nEl president de l’entitat veïnal, Josep Machado, explicava ahir, en una roda de premsa acompanyat per persones que van ocupar el seu mateix càrrec en etapes anteriors –Josep Risueño, Carme Alumà i Mercedes Mir–, que la intenció és «poder estrenar els gegants per les pròximes festes del Carme».\nA les guardioles es podran dipositar diners fins al gener. A més, L’Harmonia del Carme ha habilitat també el número de compte bancari ES68 0081 0087 5800 0180 6982 a través del qual accepta donacions, i organitzarà taules a diferents punts del municipi els dissabtes per difondre el seu projecte.\nLa creació dels gegants s’encarregarà al taller de Sergi Iglesias, a Valls. El Pepitu de l’Arena (Josep Casas) i l’Eudald (Eudald Masvidal) «van viure al carrer Baix del Carme i a l’Alt del Carme, i tenien una gran implicació en la celebració de les festes del barri». Les festes del Carme ja disposen d’altres gegants, que són el Sacristà, la Sacristana i el Carmel.\nRecaptar aquests 10.000 euros serviria per ampliar la col·lecció.\nComenta el contingut : El Carme de Reus buscarà 10.000 euros per fer el Pepitu i l'Eudald gegants


Per què no et sumes al nostre repte? Ajuda a les organitzacions que treballen per un món millor a aprofitar les oportunitats que ofereix Internet!\nAmb les teves amistats\nAmb les teves empreses\nAmb els teus projectes\nAmb la teva causa\nAmb les teves xarxes\nAmb qui pots compartir?\nLa missió d'iWith.org és potenciar les Tecnologies de la Informació i la Comunicació (TIC) com a eina de solidaritat i millora de la societat. Comparteix-la amb les teves amistats, parla de les oportunitats que ofereix Internet per crear una societat més justa.\nLes empreses són tan bones com les persones que les formen, i contractant els nostres serveis aconsegueixes el doble objectiu de treure profit a Internet a la mateixa vegada que ajudes a les organitzacions. Sol·licita un pressupost.\nSi estàs implicat en una ONG o projecte solidari, comparteix amb el teu equip i demana una beca d'assessorament.\nPer a recolzar una causa, contacta amb les persones i organitzacions implicades i parla de la nostra missió, serveis i programa d'ajudes.\nCada vegada que comparteixes els recursos a les xarxes, obres una porta a noves connexions i sinèrgies.\nCom a Soci\niWith.org es finança generalment amb aportacions privades, així doncs el teu paper com a soci és important. Amb els teus 12 €/mes caminem cap a la creació d'aquest món en el que ens agradaria viure.\nCom a Donant\nHi ha moltes més formes de col·laborar: donacions, llegats, herències, aportacions en espècie, apadrinar un projecte, etc. No obstant, ens agrada conèixer les persones que ajuden, així doncs, contacta amb nosaltres i cercarem la millor manera per fer-ho.\nComo a Champion\nSi vols implicar-te en un projecte concret aportant els teus recursos i experiència, contacta amb nosaltres i fem plans per incorporar-te a un projecte del programa Champions.\nCom a Membre\nLes organitzacions de la xarxa iWith.org comparteixen recursos i networking. La membresia s'obté per invitació del Comitè de Beques i va associada a una donació (desgravable fins el 75%) de 12€/mes. Moltes organitzacions tenen un protector com tu que fa aquesta aportació.\nComo a Teamer amb 1€ al mes\nAmb Teaming hem portat al sector milions d'euros aportats un darrere l'altre. Et convidem a formar part de l'equip iWith.org amb 1€, i concedirem una beca #TransparenciaONG en el teu nom. Aquí expliquem com les donacions a iWith.org poden desgravar fins a un 75%.


Patrícia Blanquer denuncia l'augment dels aturats sense ajuda\nPatricia Blanquer denuncia que augmenten els aturats sense ajuda en caure 8,4 punts a la província d'Alacant. La taxa de cobertura de les prestacions per desocupació a Alacant ha baixat del 60’4% al 52% des de 2011 a setembre de 2014. Així ho reconeix el mateix Govern en una resposta parlamentària al Grup Socialista.\nEnviat per Redacció en 10 de desembre de 2014.\nTags: Atur, Patricia Blanquer, PSPV-PSOE\nPatrícia Blanquer, diputada socialista per la província d’Alacant, ha denunciat que augmenten els aturats sense ajuda en caure 8’4 punts la taxa de cobertura per desocupació, des de 2011, en Alacant. Concretament ha baixat del 60’4% al 52%, des dels mesos de novembre i desembre de 2011 fins a setembre de 2014, segons les dades que reconeix el mateix Govern en una resposta parlamentària al Grup Socialista, sobre les dades de la taxa de cobertura de les prestacions per desocupació, desglossats per Comunitats Autònomes i províncies.\nPer això, Blanquer ha reclamat al Govern de Rajoy que amplie la protecció als aturats, als de llarga durada i als quals tenen càrregues familiars, en línia amb l’última iniciativa presentada pel PSOE i rebutjada pel PP, així com la rectificació de les seues polítiques d’ocupació per a milions de famílies que esperen una altra resposta del Govern. A més, ha recordat que el PP tirava enrere una proposta socialista per recuperar els subsidis eliminats pel PP, per a aturats majors de 45 i 52 anys, igual que va votar contra la proposta de Pedro Sánchez, secretari general del PSOE, per crear una prestació que donés cobertura a aturats de llarga durada amb càrregues familiars.\nPatrícia Blanquer al congrés./\nPatrícia Blanquer s’ha referit al fet que la cobertura per desocupació disminuirà, de nou, l’any que ve. “En els PGE 2015, el Govern retalla en uns 4.500 milions d’euros la despesa en aquesta partida. Això no va a significar que vaja a haver-hi menys desocupació. Per contra, sí més famílies que no tindran accés a cap tipus de cobertura”.\nHa criticat la insensibilitat del PP, que demostra només el seu interés a quadrar els comptes, sense importar-li la situació que viuen els que pitjor ho estan passant, com els quals sofreixen les retallades en les prestacions per desocupació i la pèrdua d’ocupació, entre uns altres, als quals ha deixat abandonats. “Amb Rajoy hi ha més atur i menys cobertura”, ha denunciat. A més, ha criticat a l’actual ministre d’Hisenda, Cristóbal Montoro que, en 2009, amb el Govern socialista, no se li va ocórrer una altra cosa que manifestar que “amb 420 euros al dia, no viu una família a Espanya”. No obstant això, “avui el Govern de Rajoy ho crida pla de xoc contra la desocupació”, ha argumentat.\nEn qualsevol cas, Blanquer ha posat de manifest que a Espanya, en l’actualitat, hi ha unes 750.000 famílies en les quals no entren cap tipus d’ingressos, “a les quals el Govern té l’obligació de buscar una solució”.


DARRERA REUNIO AMPA DEL 3 DE JULIOL | Entitats d'Arenys de Mar\nDARRERA REUNIO AMPA DEL 3 DE JULIOL\nDivendres passat dia 3 de juliol es va reunir l'Ampa per valorar els aspectes d'aquest curs, per tenir en compte vers el proper any,\n1. Es va fer una valoració en general positiva de la Festa de Primavera, tot i que com sempre hi ha alguns aspectes millorables per propers cursos. En aquest sentit, i també motivat pel descens dels ingressos en general, de cara al proper curs es va proposar estudiar el model que es vol seguir en aquesta festa, i la Comissió Econòmica es compromet a passar un pressupost a la Comissió de Festes perquè sàpiguen per endavant fins a quina xifra de despeses es pot arribar.\n2. En quant a les Activitats Extraescolars es constata que aquest curs ha baixat el nombre d'inscripcions (en la línea del que ha passat a altres escoles) amb el que han baixat els ingressos per l'AMPA. De cara al proper curs es decideix mantenir aquelles activitats que han funcionat bé o que històricament han representat externament a l'escola (teatre, voleibol, piscina i puntes de coixí) i també el servei de guarderia de matí, i agrupar la resta en una ludoteca a la tarda amb possibilitat d'inscripcions esporàdiques com ja es fa en la guarderia del matí. També s'acorda que les altes o baixes es puguin fer per trimestres, i no mensualment com fins ara, passar els rebuts trimestralment i que tots siguin a través de comptes bancaris.\n3. En el tema de la Reutilització de Llibres, s'informa que la venda es farà els dies 7 i 8 de setembre, a l'escola, el primer dia de 4 a 7 i el segon de 10 a 1 i de 4 a 7, i que la venda la farà directament la empresa distribuïdora (Distribucions Bosch), i que els rebuts de la reutilització es passaran durant la primera quinzena de juliol. Aquest mateixos dies, però només en horari de tarda es farà també l'entrega de les bates i els xandalls a les famílies que van fer la comanda. Per altra part ja s'ha aprovat la subvenció que rebrem per aquest motiu i que aquest any puja a 3375 euros. Finalment es va quedar en venir a revisar els llibres del curs passat els dies 13 i 14 de juliol a partir de les 6 de la tarda i es farà un crida a totes les famílies perquè puguin venir a col.laborar.\n4. En quant a l'ajuda econòmica que tradicionalment s'ofereix a l'escola amb els beneficis de l'AMPA i que els darrers anys han servit per pagar la TEI tal com ha estimat oportú la Direcció de l'escola; de cara al proper curs, tot i que aquest any no tindrem beneficis, s'acorda seguir mantenint-la un curs més, cosa que suposarà haver de fer un esforç retallat despeses per altres bandes.\n5. Des de la Comissió de Suport Familiar s'ha pensat oferir la possibilitat que les famílies facin aportacions econòmiques voluntàries i anònimes per tal de disposar d'un petit fons per si durant el curs alguna família amb necessitats especials ho pot precisar per alguna despesa puntual que sigui útil per la educació dels seus fills i aquesta no es pugui derivar o atendre per altres serveis; aquestes aportacions es podran fer al compte de La Caixa: 2100 0029 14 0200435003 indicant que és un donatiu, ja que és el mateix compte al qual es fan els ingressos de les comandes de bates i xandalls. Aquesta és una idea exposada al Consell Escolar i ben rebuda per totes les parts.\n6. També crec que és destacable el fet que s'ha constatat que l'empresa constructora ha iniciat les feines de neteja i preparació del terreny per continuar la obra de l'escola nova.\nInici › AMPA Escola Sinera › DARRERA REUNIO AMPA DEL 3 DE JULIOL


Bloc d'en Joan Mora: Trobada amb l'Associació del Gimm a Mataró\nTrobada amb l'Associació del Gimm a Mataró\nAvui hem tingut una reunió amb l’Associació del Gimm, i el Sr. Miquel Guardiola, president de la mateixa, ha estat l’encarregat de donar la benvinguda a tots els presents, i jo com a cap del Grup Municipal de CiU a l’Ajuntament de Mataró, he presentat a Josep Lluís Cleries, una de les persones de referència a CiU quan es parla de temes de dependència.\nCleries va començar la intervenció deixant constància de la seva bona relació amb l’entitat que l’acollia i dient que per a CiU les polítiques socials no són qualsevol cosa, atès que representen el 63 % de les propostes del programa electoral amb que es presenta el proper dia 28 de novembre i, en el cas de formar govern, seran el 85 % del futur pressupost de la Generalitat de Catalunya.\nSeguidament, el diputat de CiU va referir-se a l’anomenada, col·loquialment, “Llei de Dependència”, de la qual va dir que, amb ella, l’Estat ha trepitjat les competències de Catalunya i, a més, no ens ha donat els diners que la pròpia llei fixa. “Es va anunciar com una llei de serveis i s’ha convertit amb una llei de xecs”, va afirmar. Va dir també que, si governa després del 28 de novembre, CiU passarà de la dependència a la promoció de l’autonomia personal.\nResponent a com ho farà CiU per fer aquest salt cap endavant en el camp de l’autonomia personal, Josep Lluís Cleries va dir que aprofitant que tenim les competències, es farà una regulació pròpia per Catalunya i que no per posar molts diners sempre s’encerta, que moltes vegades, el que cal és fer un vestit a mida per a cada persona, atès que les situacions són diferents.\nArribat aquest punt, entre els assistents, va sortir la preocupació pel sistema de pensions, al que el candidat de la Federació va respondre que, tot i que aquest és un tema que depèn de ‘Estat i en el qual hi treballen els seus companys al Congrés, CiU defensa que les valoracions per rebre una pensió cal que es facin en un termini raonable i no com ara, que en alguns casos han arribat als 22 mesos i un any és un temps habitual, a més, va dir, que els recursos han de ser de la persona, independentment de si viu sola, en família o en una residència. En aquest punt va recordar que, dels recursos obtinguts amb els bons que darrerament ha posat en circulació l’actual govern de la Generalitat, no es dedicarà res a polítiques socials, sinó que tot anirà a parar a despesa corrent, especialment a pagar sous, en molts casos de càrrecs innecessaris i que CiU suprimirà.\nAltres diuen que per fer polítiques socials cal apujar els impostos, però Cleries opina que als ciutadans no se’ls pot “collar” més. CiU aplicarà austeritat a l’administració, treballarà per activar l’economia i concentrarà serveis per obtenir més recursos.\nAbans de finalitzar la trobada, m'he ofert per servir d’interlocutor amb l’Ajuntament de Mataró. El Sr. Miquel Guardiola, per la seva banda, va reivindicar que el Centre de Dia, que està pendent a Mataró i que ha de gestionar el GIMM, sigui realitat el més aviat possible.\nPer acabar, Josep Lluís Cleries va afirmar que la propera legislatura ha de ser la del diàleg i que “estiguem on estiguem, a partir del 29 de novembre ens trobaran per parlar de tots els temes”.\nPle Municipal desembre 2010\nLa onada de canvi està enviant un missatge a totes...\nVine amb nosaltres al Sant Jordi. Míting final ele...\nLes cares del Canvi. Parlament 2010\nMiting final del Maresme a Pineda de Mar. Parlame...\nXocolata desfeta a la plaça de les Tereses. Parlam...\nParlament 2010. Piulades del debat a TV3 #e10 #u...\nMíting central de campanya al pavelló de la Vall d...\nContinuem combinant la campanya amb la política de...\nMíting a Mataró, amb l’Artur Mas. Som a 10 dies de...\nDebat Parlament 2010 , a l’havana.\nParlament 2010. Campanya a la Plaça de les Tereses...\nFesta jove de la JNC i UJ\nParlament 2010. Festa inici campanya a Mataró\nInaugurada la Nau Gaudí amb la primera col·lecció ...\nEntrevista al Canal català amb l'Anna Checa\nTripleta màgica dels Capgrossos a la Plaça de Sant...\nTrobada amb l'associació de veïns de Rocafona\nLa pantomima de l'equipament del Triangle-Molins\nL'Oriol Pujol a Mataró. Parlament 2010\nAvui s'ha inaugurat el Tecnocampus\nParlament 2010. Trobada a la FAGEM amb l'Antoni F...


Vigília i festivitat de Sant LLuc pel gremi de metges\nLa Junta Comarcal del Bages del col.legi de metges de Barcelona organitza a Manresa diferents actes per tornar a recuperar aquesta festa\nImatge d'una falla instal·lada a la Plaça Major durant la postguerra\nCoincidint amb la designació de Manresa com a Capital de la Cultura Catalana, la Junta comarcal del Bages del CoMB ha decidit recuperar la Festivitat del Gremi de Sant Lluc, que se celebrarà dissabte dia 20. El Gremi de Sant Lluc era un grup de ciutadans, metges, artistes i gent liberal que es reunien amb la intenció de dinamitzar l’espai cultural de la ciutat. Aquesta festivitat es va celebrar a Manresa entre el 1946 i el 1954 en el difícil context de la postguerra, amb l’organització de diverses activitats culturals i lúdiques vinculades a la cultura popular catalana. Com aleshores, en la celebració d’enguany hi haurà la intervenció d’entitats de la ciutat vinculades a la cultura, es cremarà la falla i s’oferirà una xocolatada popular per la mainada.\nLa Junta Comarcal del Bages del Col·legi de Metges de Barcelona (CoMB), organitza per aquest divendres , a les 20 hores, una nova edició de la Vigília de Sant Lluc, celebració de la professió mèdica bagenca. L’acte tindrà lloc al Restaurant Torre Busquet de Manresa (carretera de Viladordis, s/n). Aquest any, i com a novetat, se celebrarà a més la commemoració de la Festivitat del Gremi de Sant Lluc, patró de metges i artistes, que tindrà lloc l’endemà, dissabte 20 d’octubre, a les 18 hores, a la Plaça Major de Manresa.\nL’acte institucional de la Vigília de Sant Lluc comptarà amb la participació d’Antoni Trilla, cap del Servei de Medicina Preventiva i Epidemiologia de l’Hospital Clínic – UB ISGlobal, que pronunciarà la conferència “La grip espanyola de 1918: cent anys d’una pandèmia”. Durant la celebració es reconeixerà la tasca dels col·legiats que passen a ser honorífics, es donarà la benvinguda als nous col·legiats.\nArxivat a: SANT LLUC MANRESA


Ets a: Inici > Àmbits > A partir de demà segueix l’’Art Major’ amb una nova exposició dedicada a les làmpades artesanals\nA partir de demà segueix l’’Art Major’ amb una nova exposició dedicada a les làmpades artesanals\nLogotip del projecte 'Art Major'\nAmb l’arribada del febrer arriba una nova exposició artística dins el projecte d’’Art Major’. En aquesta ocasió, la mostra estarà dedicada a les làmpades artesanals elaborades amb diferents tipus de materials entre els que s’inclouen la fusta, el ferro i la pedra, entre d’altres. L’autor de l’exposició és Odyniec i les creacions que formen part de la seva obra es podran veure des de demà dimecres 1 fins el 21 de febrer en els diversos locals que formen part del recorregut de la mostra situats al llarg del carrer Major de Berga (carrer dels Àngels, 5 i 11; placeta Ciutat, 1, 7-9 i 10; i carrer de la Ciutat, 28).\n‘Art Major’ és un projecte impulsat per l’àrea de Promoció Econòmica de l’Ajuntament de Berga juntament amb la Diputació de Barcelona, que consisteix en l’exposició rotatòria d’obres d’art als aparadors dels locals buits del carrer Major. La iniciativa pretén fomentar la dinamització i la continuïtat d’un dels eixos comercials més emblemàtics de la ciutat. En aquest sentit, es fa una crida als particulars que disposen de locals buits per tal que, si hi estan interessats, es posin en contacte amb l’Ajuntament de Berga per poder convertir-se en expositors en properes edicions de la mostra.